ක්‍රීඩා අතුරු කමිටු පත් කිරීම පිළිබඳව ජගත් සංගමයට පිළිතුරු දීමේ අවශ්‍යතාවක් නොමැති බව ක්‍රීඩා අධ්‍යක්ෂ ජෙනරාල්වරිය රංජනී ජයකොඩි මහත්මිය පවසයි.ශ්‍රී ලංකාවේ ක්‍රියාත්මක ක්‍රීඩා පනත අනුව ප්‍රගතියක් අත්කරගෙන නොමැති හෝ ගැටලුකාරී ක්‍රීඩා සංගම් ඇතොත් විසුරුවා හැර අතුරු කමිටුවක් පත්කිරීමේ බලය ක්‍රීඩා ඇමැතිවරයා සතුවන බව ජයකොඩි මහත්මිය පැවැසුවාය.ක්‍රීඩා පනතේ 32 වගන්තිය යටතේ ක්‍රීඩා සංගමයේ ක්‍රියාකාරිත්වය අහෝසි කිරීමටත් 33 වගන්තිය යටතේ අතුරු කමිටුවක් පත්කිරීමටත් ක්‍රීඩා ඇමැතිවරයාට බලතල ඇත.ක්‍රීඩා පනතේ 41 වැනි වගන්තියෙන් ක්‍රීඩා අධ්‍යක්ෂ ජෙනරාල්වරිය වන තමන්ට ඡන්දය පැවැත්වීමේ බලය පැවැරෙන බවද ජයකොඩි මහත්මිය පෙන්වා දුන්නාය.මලල ක්‍රීඩා අතුරු කමිටුවක් පත්කිරීම පිළිබඳ ජගත් සංගමය ප්‍රශ්න කර ඇතත් එයට පිළිතුරු දීමේ අවශ්‍යතාවක් නැති බව ක්‍රීඩා අධ්‍යක්ෂ ජෙනරාල්වරිය පැවැසුවාය..